### Beslutningstema

I denne sag orienteres Socialudvalget om Kommunalbestyrelsens forestående behandling af Danmarkskortet 2025. Omgørelsesprocenterne i [adresse] 2025 omfatter året 2024.

### Historik

Siden 2018 har kommunerne været forpligtet til at behandle Danmarkskortet på et kommunalbestyrelsesmøde.

Ved lov nr. 912 af 21. juni 2022, der trådte i kraft den 1. juli 2022, blev bl.a. kravene til kommunernes behandling af danmarkskortet skærpet, idet kommunalbestyrelserne fremadrettet endvidere skulle tage stilling til behovet for at udarbejde en handlingsplan til at styrke den juridiske kvalitet i kommunernes sagsbehandling.

Denne skærpelse af reglerne er rullet tilbage ved lov nr. 1686 af 30. december 2024. Det betyder, at kommunalbestyrelsen fra 1. januar 2025 kun er forpligtet til at behandle Danmarkskortet på et kommunalbestyrelsesmøde, inden udgangen af det år, hvor [adresse] over omgørelsesprocenter på socialområdet er offentliggjort.

### Sagsfremstilling

Danmarkskortet er et kommuneopdelt overblik med det forudgående års statistik over omgørelsesprocenten i Ankestyrelsen i klagesager efter Serviceloven, barnets lov og voksenansvarsloven.

Når en borger klager over en kommunal afgørelse på socialområdet, er det Ankestyrelsen, der behandler klagen. Omgørelsesprocenten fortæller derfor noget om rigtigheden af den del af kommunens afgørelser, der påklages til Ankestyrelsen, men den fortæller ikke noget om den generelle kvalitet af kommunens sagsbehandling.

I Tønder Kommune følger Socialudvalget udviklingen over omgørelsesprocenter på socialområdet tæt. Udvalget behandler omgørelsesprocenterne på socialområdet i Tønder Kommune to gange om året på udvalgsmøder. På baggrund af denne orientering iværksætter udvalget eventuelle relevante initiativer på området.

Bemærk at der er en mango mellem kommunens kommentering og Social- og Boligministeriets træk fra Ankestyrelsens talportal på [adresse] 2025, som skyldes at kommunens kommentering medtager paragraffer ud over handicapområdet, og ikke medtager de paragraffer, der henhører under andre udvalg.

**Omgørelsesprocent på socialområdet i Tønder Kommune 2024**

Heri indgår alle bestemmelser i Serviceloven, Barnets Lov og Voksenansvarsloven, hvor der er klageadgang, det vil sige på børne- og voksensocialområdet. Danmarkskortet viser, at Ankestyrelsen har behandlet 46 sager henhørende under socialområdet i 2024, mod 23 sager i 2023. Ud af de 46 sager henhører 35 sager under Socialudvalget. I 12 af de 35  klagesager har Ankestyrelsen omgjort kommunens afgørelse. De omgjorte afgørelser består af to sager der er blevet ændret/ophævet og 10 sager hvor Ankestyrelsen har bedt kommunen om at behandle sagen på ny.

Omgørelsesprocenten i Tønder Kommune for afgørelser henhørende under Socialudvalget er således 34,3 %. Omgørelsesprocenten på landsplan ligger på 44,9 %.

* Ændret/ophævet: To sager svarende til 5,7 % - landsplan 8,3 %
* Hjemvist: 10 sager svarende til 28,6 % - landsplan 36,7 %

**Omgørelsesprocent på børnehandicapområdet i Tønder Kommune i 2024**

Danmarkskortet viser, at Ankestyrelsen har behandlet 13 afgørelser henhørende under børnehandicapområdet i 2024.

Af 13 behandlede afgørelser er fem afgørelser omgjort.

* Ændret/ophævet: En sag svarende til 7,7 % – landsplan: 8,3 %
* Hjemvist: 4 sager svarende til 30,8 % – landsplan: 36,7 %

Benjamin Hansen inden for børnehandicapområdet i Tønder Kommune er 38 %. Omgørelsesprocenten inden for børnehandicapområdet er på landsplan 48,9 %.

**Omgørelsesprocent på voksenhandicapområdet i Tønder Kommune i 2024**

Danmarkskortet viser, at Ankestyrelsen har behandlet en sag henhørende under voksenhandicapområdet i 2024. Sagen blev stadfæstet.

Omgørelsesprocenten inden for voksenhandicapområdet i Tønder Kommune er 0 %. Omgørelsesprocenten inden for voksenhandicapområdet er på landsplan 40,3 %.

Link til tre [adresse]: <[url]>

### Lovgrundlag

Lov om retssikkerhed og administration på det sociale område.

### Indstilling Direktøren for Børn, Unge og Social indstiller,

at orienteringen tages til efterretning, og
at indstillingen videresendes til Kommunalbestyrelsen.

**Beslutning fra Socialudvalget den 2. december 2025, pkt. 9:**

Indstillingen anbefales.

### Beslutning

Orienteringen taget til efterretning.

Alberte Koch (T) deltog ikke i mødet.